

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Napirend tárgya:**

**Az önkormányzat tulajdonában lévő közérdekű bérlakás bérleti jogáról**

**A napirendet tárgyaló ülés dátuma**: **2022.07.25.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt/**zárt

**A napirendet tárgyaló ülés típusa:** rendes**/** **rendkívüli**

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások:** Az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007.(XI.12.) Ör. rendelet 2. §-a

**3.Költségkihatások** **és egyéb szükséges feltételeket, illetve megteremtésük javasolt források:** Nincs

**4. Tényállás bemutatása:**

Telki község önkormányzat tulajdonában 5 db bérlakás van, melyek az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007.(XII.12.) Önkormányzati rendelet alapján közérdekű célra történt bérleti jogviszony alapján vannak bérbe adva, jellemzően a közérdekű cél időtartamáig.

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény szabályozza a bérbeadó és a bérlő kötelezettségeit.

Az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007.(XI.12.) Ör. rendelet 2. §-a szabályozza az önkormányzati bérlakások bérbeadásának feltételeit.

*( 1) A lakásbérleti jogviszony az alábbi jogcímek alapján létesíthető:*

*a.) közérdekű cél biztosítása*

*b.) szociális helyzet alapján történő átmeneti elhelyezés biztosítása.*

*Közérdekű célt igénylőnek minősül az Önkormányzat közigazgatási területén dolgozó személy, ha a megbízatás, munkaviszonya idejére az önkormányzatra háruló feladatok ellátásában vesz részt, különösen az önkormányzati köztisztviselő, önkormányzati fenntartású intézmény vezetője, alkalmazottja.*

*(3) Közérdekű célra bérleti szerződés csak legfeljebb 5 év, határozott időtartamra, vagy a feltétel bekövetkezéséig, így a munkaviszony, a beosztás időtartamára, vagy helyi lakás tulajdonjogának megszerzéséig köthető, és csak abban az esetben, ha a bérlő tudomásul veszi, hogy a feltétel bekövetkezésekor elhelyezéskor önmaga köteles gondoskodni.*

A Telki, Zápor u. 7. szám alatti ingatlan bérleti jogviszonya szeptember elején megüresedik.

A Telki Zöldmanó Óvodába jelentkező óvodapedagógus jelölt az óvodapedagógusi álláshely betöltésével egyidejűleg szeretné igénybe venni a megüresedő lakást, erre vonatkozóan nyújtott be a képviselő-testület részére kérelmet.

A Képviselő-testületnek lehetősége van a kijelölt bérlővel a bérleti szerződést maximum 5 éves határozott időtartamra, és legfeljebb a bérlő közalkalmazotti jogviszonyának fennállásáig történő megkötésére.

Telki, 2022. július 22.

Deltai Károly

Polgármester

**Határozati javaslatok**

**Telki község Önkormányzat**

**Képviselő-testülete**

**/2022. (VII. .) Önkormányzati határozat**

**Az önkormányzat tulajdonában lévő közérdekű bérlakás bérleti jogáról**

Telki község Képviselő-testülete ………………………………-t a Telki, Zápor u 7/A. számú közérdekű bérlakás bérlőjéül 2022. ……………-től 202……….-ig szóló határozott időre, de maximum a Telki Zöldmanó Óvodában fennálló közalkalmazotti jogviszonyának fennállásáig terjedő időszakra kijelölte.

A Képviselő-testület felhatalmazza a polgármestert a bérleti szerződés módosítására.

**Felelős:** Polgármester

**Határidő:** 2022. szeptember ….